armvectores/hy_wikipedia_2023 huggingface dataset:
Գլոբալ ուրբանացում

Գլոբալ ուրբանացում, քաղաքային բնակչության տարաբնակեցման պատմական գործընթացը։
Առաջին քաղաքներն ի հայտ են եկել մեր թվարկությունից առաջ։Սակայն «ուրբանացում» եզրույթն առաջին անգամ օգտագործվել է 19-րդ դարի երկրորդ կեսին։ 1800 թվականին աշխարհում քաղաքային բնակչության բաժինը կազմում էր 5,1%, 1900 թվականին` 13,3, 1950 թվականին 29,3, 2000 թվականին` 47,5, իսկ 2012 թվականին` 53,4%։ Առանձնացնում են համաշխարհային ուրբանացման գործընթացի երեք փուլ։ Առաջին փուլը հիմնականում ընդգրկում է 19-րդ դարը, իսկ տարածական առումով` Եվրոպան և Հյուսիսային Ամերիկան։ Երկրորդ փուլը ժամանակագրական առումով համընկնում է 20-րդ դարի առաջին կեսին, երբ ուրբանացումը տարածվել է աշխարհի բոլոր տարածաշրջաններում։ Իսկ երրորդ փուլը համապատասխանում է 20-րդ դարի երկրորդ կեսին։ Հենց այս փուլին էլ բնորոշ է «քաղաքային պայթյունը»։ Դժվար չէ նկատել, որ ժամանակային առումով այն համընկնում է ժողովրդագրական պայթյունին։ «Քաղաքային պայթյունի» բնորոշ գծերն են քաղաքային բնակչության աճի տեմպերի արագացումը,խոշոր քաղաքների,քաղաքային ագլոմերացիաների թվի և դերի, ինչպես նաև միլիոնատեր ագլոմերացիաների արագ աճը։ Այդ բոլորը հստակ դրսևորվում են հիպերուրբանացման գործընթացի տարբեր ձևերում։ Սուպերքաղաքները կամ մեգաքաղաքները` գերհսկա քաղաքները,տեղիք են տալիս խոշոր քաղաքային ագլոմերացիաների,իսկ վերջիներիս կուտակումներն էլ` մեգալոպոլիսների։


== Զարգացման ուղիներ ==
Ժամանակակից ուրբանացումը որպես համաշխարհային գործընթաց, զարգանում է երեք հիմնական ուղղություններով։
Առաջին ուղղությունը քաղաքային բնակչության թվի արագ աճն է` սեփական վերարտադրության և գյուղից կատարվող միգրացիայի հաշվին։ հայտնի է, որ քաղաքներում բնական աճի տեմպերը սովորաբար ավելի ցածր են, քան գյուղերում։
Երկրորդ ուղղությունը քաղաքային բանկչության համակենտրոնացման ուժեղացումն է։ Դա նշանակում է,որ քաղաքային բնակչությունը ավելի ու ավելի է կենտրոնանում խոշոր և գերխոշոր քաղաքների շուրջ։ Օրինաչափություն է. ինչքան մեծ է քաղաքը,այնքան արագ է նրա բնակչության աճը։ Պատճառը դարձյալ մեխանիկական աճն է։ Բայց այս դեպքում ոչ միայն գյուղական վայրերի, այլև փոքր և միջին քաղաքների հաշվին։
Երրորդ ուղղությունը քաղաքային տարաբնակեցման պարզ ձևերից անցումն է դեպի ավելի բարդ ձևեր։ Հայտնի է, որ քաղաքային տարաբնակեցման առավել պառզ ձևերը` կետային քաղաքները, զարգացման ընթացքում ընդարձակվելով ու միավորվելով, գրանցում են տարաբնակեցման ավելի բարդ` խմբային ձևեր` քաղաքային ագլոմերացիաներ։
Ագլոմերացիաների հետագա զարգացումն էլ բերում է քաղաքային տարաբնակեցման ավելի բարդ ձևերի` մեգալոպոլիսների։


== Աղբյուրներ ==
Յ. Մուրադյան, Մ. Մուրադյան «մարդկության համամոլորակային հիմնախնդիրները և դրանց լուծման ուղիները», Երևան, 2014
Միշերինո

Միշերինո (ուկրաիներեն՝ Мишерине), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1810 թվականին։
2001 թվականի տվյալներով Միշերինո գյուղում բնակվում էր 16 մարդ։ Բնակավայրը զբաղեցնում է 0,299 կմ² տարածք։ Բնակչության խտությունը կազմում էր 53,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիքստոս II (Հռոմի պապ)

Սիքստոս II (լատ.՝ Sixtus II) (մոտ 215, Հունաստան - օգոստոսի 6, 258, Հռոմ, Հռոմեական կայսրություն)՝ Հռոմի եպիսկոպոս 257 թվականի օգոստոսի 30–ից մինչև 258 թվականի օգոստոսի 6–ը։ Հալածվել է Վալերիանոս կայսեր օրոք քրիստոնյաների հետապնդումների ժամանակ։


== Կենսագրություն ==
Liber Pontificalis–ի համաձայն, Սիքիստոսը ծնվել է Հունաստանում և եղել է փիլիսոփա։ Սակայն ժամանակակից հետազոտողները վիճարկում են այս տեսությունը՝ հաստատելով, որ Liber Pontificalis–ի հեղինակները նրան շփոթել են մեկ այլ Սիքիստոսի՝ հույն փիլիսոփա–պյութագորասականի հետ։

Մինչ պապ ընտրվելը Սիքիստոսը ապրել է Իսպանիայում։ Դառնալով պապ՝ նա վերականգնել է Կարթագենյան եկեղեցու հետ հարաբերությունները, որոնք ընդհատվել էին նովատիանոսական հերետիկոսության պատճառով, նրա նախորդի կողմից։ 258 թվականին քրիստոնյաների դեմ կայսր Վալերիանոսի հալածանքների ժամանակ բազմաթիվ եպիսկոպոսներ, քահանաներ և սարկավագներ մահապատժի ենթարկվեցին։ Սիքիստոս II պապը դարձավ այս հալածանքների զոհերի մեջ առաջիններից  մեկը. օգոստոսի 6–ին նա գլխատվել է։ Նա նահատակվել է վեց այլ սարկավագների՝ Յանուարիոսի, Վինսենտի, Մագնի, Ստեփանոսի, Ֆելլիցիսսիանոսի ւ Ագապիտի հետ։ Լավրենտի Հռոմեացին, նրա ամենահայտնի սարկավագը, նահատակվեց օգոստոսի 10–ին, իր եպիսկոպոսից երեք օր հետո, ինչպես մարգարեացել էր Սիքիստոսը։
Կալիստոսի կատակոմբներում Սիքիստոսի գերեզմանին գրված է՝

Երկրպագվում է ինչպես կաթոլիկների, այնպես էլ ուղղափառների կողմից։


== Գեղանկարչության մեջ ==
Պատկերված է Ռաֆայելի «Սիքստինյան Տիրամայր» կտավում.


== Հետաքրքիր փաստեր ==
Ըստ լեգենդի, պապը իր աջ ձեռքին վեց մատ ուներ, և դրա համար էլ ստացել է Սիքիստոս անունը (լատիներենով նշանակում է «վեց»)։ Հնարավոր է, որ այս լեգենդի տարածմանը նպաստել է այն, որ  «Սիքստինյան Տիրամայր» կտավում պապը, համաձայն լայն տարածում գտած սխալ ընկալման, Ռաֆայելի կողմից պատկերված է վեց մատով։ Իրականում սա միֆ է. երևակայական «երկրորդ ճկույթը» իրականում ափի ներքին հատվածի մի մասն է։


== Ծանոթագրություններ ==


== Արտաքին հղումներ ==
«Սիքստոս»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Տփիկ անդրկասպիական

Տփիկ անդրկասպիական (լատ.՝ Elymus transhyrcanus), հացազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա խիտ ճիմ առաջացնող խոտաբույս է։ 40-100 սմ բարձրությամբ ցողունը ուղիղ կանգնած է։ Հասկերը փուխր են, կանաչ, ուղիղ, 7-15 սմ երկարությամբ։ Ստորին ծաղկային թփերը նշտարաձև են՝ մերկ, կարճ, խորդուբորդ քիստերով, 8-10 մմ երկարությամբ։


== Տարածվածություն ==
Հանդիպում է Զանգեզուրի և Մեղրու ֆլորիստիկական շրջաններում (Զանգեզուրի լեռնաշղթա)։ Աճում է նաև Նախիջևանում, Ադրբեջանում, Արևելյան Անատոլիայում, Իրանում, Միջին և Կենտրոնական Ասիայում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 900-1800 մ բարձրությունների վրա, քարքարոտ լանջերին, տափաստաններում և կաղնու նոսրանտառում։ Ծաղկում է մայիս ամսին, պտղաբերում՝ հունիսին։


== Պահպանություն ==
Վտանգված տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Կապված տնտեսական գործունեության ինտենսիվացման պատճառով առաջացող բնակության պայմանների փոփոխության հետ՝ տեսակին սպառնում է անհետացում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Արևիկ» ազգային պարկի սահմաններում։


== Ծանոթագրություններ ==
Լինչիխա

Լինչիխա  (ռուս.՝ Линчиха ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Շետյասգետի ձախ ափին՝21 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000024884
Հիդրոլոգիական ուսումնասիրությունների կոդը -  103002488
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վարշավայի տրամվայ

Վարշավայի տրամվայ, Լեհաստանի տրամվայի ցանցը, որն ընդհանուր առմամբ ունի 254 կմ ճանապարհ, 470 կմ երթուղի, 876 տրամվայի վագոններ և 26 գիծ։ Համակարգը բացվել է 1866 թվականի դեկտեմբերի 11-ին։


== Պատմություն ==

Վարշավայի տրամվայի պատմությունը սկսվում է 1866 թվականի դեկտեմբերի 11-ից, երբ բացվեց Վիեննայի կայարանը կապվեց Պետերբուրգյան (լեհ.՝ Dworzec Petersburski)  և Տերեսպոլսկի (լեհ.՝ Dworzec Terespolski) կայարաններին։ 1903 թվականին շահագործման է հանձնվել «Վոլյա» տրամվայի դեպոն, իսկ 1919 թվականի հուլիսին ստեղծվել է «Վարշավայի քաղաքային տրամվայ»  (լեհ.՝ Tramwaje Miejskie m. st. Warszawy) կազմակերպությունը։ 1921 թվականի դեկտեմբերի 31-ին շահագործման է հանձնվել գիշերային առաջին ուղերթը. Փրկչի հրապարակը (լեհ.՝ pl. Zbawiciela) կապվել է Թատերական հրապարակին։ 1925 թվականին Կավենչինսկի փողոցում բացվել է «Պրահա» դեպոն։
1939 թվականի սեպտեմբերից մինչև հոկտեմբերի 18-ը տրամվայները չեն աշխատել` կապված Առաջին համաշխարհային պատերազմի սկսվելու հետ։ 1941 թվականի հուլիսի 1-ի զավթիչները ստեղծել են Վարշավայի քաղաքային տրանսպորտային կազմակերպությունը (գերմ.՝ Städtische Verkehrsbetriebe Warschau), որը զբաղվել է քաղաքի տրամվայի ցանցի գործարկումով։ 1944 թվականի օգոստոսի 1-ից քաղաքում տրամվայը գործնականում դադարել է աշխատել։
1945 թվականի հուլիսի 20-ին շահագործվում է հետպատերազմյան առաջին տրամվայի № 1 ուղերթը, որ միացնում էր Կավենչինսկա փողոցը Վյատրաչնա փողոցին։ Մի քանի շաբաթ անց առաջին տրամվայներն անցան Ձախափնյա Վարշավայով։ 1945 թվականին սկսվում է Վարշավայի տրամվայի գծերի լայնության փոփոխումը  1525 մմ-ից 1435 մմ։ Այդ ժամանակ էլ սկսում է գործել «Ժոլիբոժ» դեպոն։ 1848 թվականի մայիսի 18-ին լուծարվում է «Ռակովեց» դեպոն։ 1955 թվականից գործարկվում է «Մոկոտուվ» դեպոն, իսկ 1963 թվականի հուլիսի 30-ին լուծարվում է «Ժոլիբոժը»։ 1973 թվականի սեպտեմբերի 11-ին փակվում է Վիլանով տանող գիծը։ 1989 թվականին պահպանվել է միայն 28 գիծ։
1992 թվականի օգոստոսի 1-ին բացվել է Վոլսկոե գերեզմանոց - Գուրչևսկայա փողոցի գիծը, որ կառուցվում էր 13 տարի։ 1997 թվականի օգոստոսի 31-ին բացվել է Նովոե Բեմովո գիծը։
2007 թվականի հունիսի 16-ից, կապված հիմնանորոգման հետ, փոփոխվել են Երուսաղեմյան ծառուղու և Պոնյատովսկի կամրջի տրամվայի երթևեկությունը։ Դրա հետ կապված դժվարությունները շարունակվել են մինչև 2007 թվականի հոկտեմբերի 1-ը։
2008 թվականի մարտի 26-ին տոնվել է էլեկտրական տրամվայների գոյության 100-ամյակը։


== Շարժակազմ ==
Konstal 105Na, 123N — (517)*
Konstal 112N, 116N — (30)*
PESA 120N — (15)*
PESA 120Na — (186)*
PESA 128N — (45)*

PESA 134N — (30)**Օգտագործվող մոդելների քանակը (2016)


== Շահագործում ==
Քաղաքային տրամվայի սպասարկումն իրականացնում է «Վարշավայի տրամվայներ» («Tramwaje Warszawskie» Sp. Z OO) ընկերությունը։ 1994 թվականի մարտի 1-ից այն կոմերցիոն ընկերություն է, որի սեփականատերը պետությունն է։ 2008 թվականի օգոստոսի 6-ին ընկերությունը քաղաքի տրանսպորտային կառավարման վարչության հետ ստորագրել է երկարաժամկետ պայմանագիր 2008-2027 թվականներին մատուցվելիք ծառայության համար։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==
XXXTentacion-ի սկավառակագրություն

XXXTentacion-ի սկավառակագրություն, ամերիկացի ռեփեր XXXTentacion-ի ալբոմները։ Թողարկել է 4 ստուդիական ալբոմ, (2 հետմահու), 2 միքսթեյփ, 5 համատեղ միքսթեյփ, 7 մինի ալբոմ և 21 սինգլ (այդ թվում՝ 7-ը որպես հյուր կատարող)։ 2018 թվականի հունիսին ԱՄՆ-ում վաճառվել է նրա ալբոմների ավելի քան 25 միլիոն օրինակ։ XXXTentacion-ը պարգևատրվել է ձայնագրող ընկերությունների ամերիկյան ասոցիացիայի կողմից (RIAA)՝ ավելի քան 20 միլիոն ձայնագրությունների վաճառքի համար։
XXXTentacion-ն իր դեբյուտային «News / Flock» երգը թողարկել է 2013 թվականի հունիսին SoundCloud-ում։ Նրա առաջին «XXX (UNMASTERED)» միքսթեյփը թողարկվել է 2014 թվականի մարտի 6-ին, բայց երգերի մեծ մասը հետագայում հեռացվել է, իսկ որոշ երգեր դեռ չեն հայտնաբերվել։ Երգչի առաջին նախագիծը Ice Hotel-ն է, որն ունի ազատ հանրային տարածում։ 2015 թվականի դեկտեմբերին XXXTentacion-ը թողարկել է իր բեկումնային «Look at Me!» սինգլը, որը SoundCloud-ում միլիոնավոր լսումներ է ապահովել, նախքան 2017 թվականի փետրվարին «Empire Distribution» լեյբլի կողմից վերահրատարակվելը։ Սինգլը «Billboard Hot 100» հիթ-շքերթում հասել է 34-րդ հորիզոնականին։ Ավելի ուշ այն հաստատվել է RIAA-ի կողմից՝ որպես պլատինե։ Նույն տարվա մայիսին նա թողարկել է իր առաջին ազատ վաճառք ունեցող միքսթեյփը՝ «Revenge»-ը, որը «Billboard 200»-ում հասել է 28-րդ հորիզոնականին։
Նրա առաջին՝ «17», ստուդիական ալբոմը թողարկվել է 2017 թվականի օգոստոսին և «Billboard 200»-ում դեբյուտել 2-րդ համարի ներքո։ Ալբոմի օժանդակությամբ թողարկվել են «Revenge» և կրկնակի պլատինե «Jocelyn Flores» և «Fuck Love» սինգլները։ 2017 թվականի դեկտեմբերին նա թողարկել է իր 7-րդ՝ «A Ghetto Christmas Carol» մինի ալբոմը։ Նրա երկրորդ՝ «?», ստուդիական ալբոմը թողարկվել է 2018 թվականի մարտին և «Billboard 200»-ում դեբյուտել առաջին համարի ներքո։ Ալբոմի օժանդակությամբ թողարկվել են «Sad!», «Changes»» և «Moonlight» սինգլները։ «Sad!»-ը RIAA-ի կողմից հավաստագրվել է որպես յոթապատիկ պլատինե, իսկ «Changes» և «Moonlight» սինգլները՝ կրկնակի։ «Members Only, Vol. 4»-ը թողարկվել է 2019 թվականի հունվարի 23-ին՝ Ջասեյի ծննդյան 21-րդ տարեդարձին։


== Ալբոմներ ==


=== Ստուդիական ալբոմներ ===


=== Միքսթեյփներ ===


=== Համատեղ միքսթեյփներ ===


== Մինի ալբոմներ ==


=== Որպես առաջատար կատարող ===


=== Որպես հրավիրված կատարող ===


== Այլ երգեր ==


== Հյուրի կարգավիճակով մասնակցություն ==


== Տեսահոլովակներ ==


=== Որպես առաջատար կատարող ===


=== Որպես հրավիրված կատարող ===


== Ծանոթագրություններ ==
Կրիկով

Կրիկով (ուկրաիներեն՝ Криків), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Կրիկով գյուղում բնակվում էր 524 մարդ։ Բնակավայրը զբաղեցնում է 1763 կմ² տարածք։ Բնակչության խտությունը կազմում էր 297,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուտկինեևո

Ուտկինեևո (ռուս.՝ Уткинеево, բաշկիրերեն՝ Үткен), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 141 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոգական շրջան

Մոգական շրջան (վհուկների օղակներ, էլֆերի օղակներ, կախարդության օղակներ, Նամիբիայի կախարդական շրջաններ ), սնկերից կազմված շրջաններ՝ մի քանի տասնյակ սանտիմետրից մինչև մի քանի մետր տրամագծով։
Վհուկների շրջանները ստեղծում են տարբեր տեսակի սնկեր՝ կաթնասնկեր, թեփուկավոր շարքասնկեր, շամպինյոններ, ճանճասպաններ, մորխ և այլն։ Որպես կանոն վհուկների շրջանները ձևավորվում են թունավոր, ոչ ուտելի կամ տեղական բնակչությանը քիչ հայտնի  ուտելի սունկերից, քանի որ ինտենսիվ հավաքումը խախտում է միկելիումի՝ սնկամարմնի միատեսակ տարածումը։ Այնուամենայնիվ, հեռավոր, հազվադեպ այցելվող վայրերում վհուկների շրջանները կարող են ձևավորվել նաև հայտնի ուտելի սնկերով։
Նույն պայմաններում բորբոսի միկելիումը կենտրոնից աճում է հավասարաչափ արագությամբ՝ կազմելով շրջան։ Ժամանակի ընթացքում միկելիումի կենտրոնական մասը մահանում է սննդի պակասի պատճառով, իսկ ծայրամասը շարունակում է պտղաբերել։ Ամեն տարի նման օղակը ընդլայնվում է 10-15 սանտիմետրով։
Սովորաբար վհուկների շրջանագծի տրամագիծը չի գերազանցում 20-40 մետրը, բայց հատկապես բարենպաստ պայմաններում այն կարող է հասնել մինչև 200 մետրի։


== Միֆեր ==

«Վհուկների օղակների» մասին պատմությունները տարածված են դիցաբանության մեջ. համարվում է, որ այդ վայրերում Էլֆերը կամ անտառային ոգիները գիշերները կազմում են շուրջպար։
Տարբեր ժողովուրդների (առավել հաճախ շոտլանդացիների, շվեդների և իռլանդացիների) շրջանում կան բազմաթիվ լեգենդներ այն մասին, թե ինչպես են էլֆերը մահկանացուներին (առավել հաճախ ասպետներին) առաջարկել միանալ իրենց շուրջպարին։ Միևնույն ժամանակ, եթե մարդը հրաժարվում էր, վրեժխնդիր էլֆերը սարսափելի հիվանդություններ ու դժբախտություններ էին ուղարկում նրա վրա։ Եվ եթե նա համաձայն էր, ապա առավոտյան, երբ էլֆերի մոգությունը ցրվում էր, մարդուն մահացած էին գտնում կախարդի շրջանի կենտրոնում։
Անգլիական բանահյուսությունն այս բնական երևույթի ծագումը վերագրում է էլֆերի գիշերային շուրջպարին, որի տեղում առավոտյան աճում են բազմաթիվ սնկեր։
Գերմանիայում կարծում էին, որ նման օղակներն առաջանում են կախարդների շաբաշի՝ ընդմիջման տեղում։
Այսօր նմանատիպ երևույթներին հաճախ են վերագրում առեղծվածային ծագում։
Ռոջեր Ժելյազնին իր «Ամբերի քրոնիկները» էպիկական վեպում օգտագործել և հարմարեցրել է հին կելտական առասպելը վհուկների օղակի մասին։


== Տես նաև ==
Նամիբիայի կախարդական շրջաններ


== Ծանոթագրություններ ==


== Գրականություն ==
Ведьмины круги // Большая советская энциклопедия : в 66 т. (65 т. и 1 доп.) / гл. ред. О. Ю. Шмидт. — М. : Советская энциклопедия, 1926—1947.
Ալմալի (այլ կիրառումներ)

Ալմալի, կարող է վերաբերել՝

Ալմալի - գյուղ Արևմտյան Հայաստանում, Էրզրումի վիլայեթի Քղիի գավառակում
Ալմալի - գյուղ Արևմտյան Հայաստանում, Էրզրումի վիլայեթի Դերջանի գավառակում
Ալմալի - գյուղ Օսմանյան կայսրությունում, Տրապիզոնի վիլայեթում
Աղսու (գետակ, Արփայի վտակ)

Անվան այլ կիրառումների համար տե՛ս՝ Աղսու (այլ կիրառումներ)Աղսու, գետակ Հայաստանի Վայոց ձորի մարզում, Արփայի աջակողմյան վտակը, հոսում է հյուսիս-արևմուտք-հարավ-արևելք ուղղությամբ և մայր գետին է միանում վերին հոսանքի շրջանում։


== Ծանոթագրություններ ==
Էքինջուղ

Էքինջուղ, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Մեգեդե

Մեգեդե (էստ․՝ Mägede), գյուղ Էստոնիայի Յարվամաա նահանգի Ալբու շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուդոյամա

Կուդոյամա (ճապ.՝ 九度山町 Կուդոյամա-տյո), Ճապոնիայի Վակայամա պրեֆեկտուրայի Իտո գավառում գտնվող ավան։ Ավանի մակերեսը կազմում է 44,12 կմ², բնակչությունը՝ 4 490 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 101,77 մարդ/կմ²։


== Աշխարհագրական դիրք ==
Կուդոյամա ավանը տեղակայված է Հոնսյու կղզու Կինկի տարածաշրջանի Վակայամա պրեֆեկտուրայում։ Այս ավանի հետ սահմանակցում են Հասիմոտո քաղաքը և Կոյա, Կացուրագի ավանները և Նոսեգավա գյուղը։


== Բնակչություն ==
Ավանի բնակչությունը կազմում է 4 490 մարդ (2014 թվականի օգոստոսի 1-ի տվյալների համաձայն), իսկ խտությունը՝ 101,77 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Ճապոնական Կուդոյամա ավանի պաշտոնական վեբկայք(ճապոներեն)
Անդրեև (Զավետինսկի շրջան)

Անվան այլ կիրառումների համար տե՛ս՝ Անդրեև (այլ կիրառումներ)Անդրեև (ռուս.՝ Андреев), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Կիչկինսկի գյուղական համայնքի կազմի մեջ։
Լեյկինո (գյուղ, Գլինկովսկի շրջան)

Լեյկինո (ռուս.՝ Лейкино), գյուղ Ռուսաստանի, Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմել է 0 մարդ։
Գտնվում է շրջանի կենտրոնական մասում՝ Գլինկա գյուղից 10 կմ հյուսիս-արևելք, P137 Սաֆոնովո-Ռոսլավլ մայրուղուց 10 կմ արևմուտք։ Գյուղից 8 կմ հարավ գտնվում է Սմոլենսկ-Սուխինիչի գծի 524-րդ կմ-ի երկաթուղային կայարանը։


== Պատմություն ==
Մինչև 1960-ականների կեսերը գյուղում եղել է տարրական դպրոց, որը հետագայում փակվել է և տեղափոխվել Նովոբրիկինո։ Հայրենական մեծ պատերազմի ժամանակ գյուղը 1941 թվականի հուլիսին գրավվել է նացիստական զորքերի կողմից և ազատագրվել 1943 թվականին՝ Ելնինսկո-Դորոգոբուժ գործողության ժամանակ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեշո

Սեշո (ֆր.՝ Séchault), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 71 մարդ, բնակչության խտությունը` 6.54 մարդ/կմ²։ Բնակավայրը զբաղեցնում է 10.86 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևելք, Շալոն ան Շամպայն քաղաքից 45 կմ հյուսիս-արևելք, Շառլվիլ Մեզիեր քաղաքից 60 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 51 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 10։ Ակտիվության ցուցանիշը կազմում է 80,4 %։ 41 աշխատունակ մարդկանցից աշխատել է 37 անձ (26 տղամարդ և 11 կին)։ Գործազուրկ են եղել 4 անձ (2 տղամարդ և 2 կին)։ 10 անաշխատունակներից 5-ը եղել են աշակերտներ կամ ուսանողներ, 2-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թոմի Էմանուէլ

Թոմի Էմանուէլ (մայիսի 31, 1955(1955-05-31), Մասուելբրուկ, Նոր Հարավային Ուելս), ավստրալիացի կիթառահար։
Թոմի Էմանուէլը սկսել է կիթառ նվագել 4 տարեկանից։ Հետագայում նա այդպես էլ չստացավ երաժշտական կրթություն։ 
1966 թ. մահանում է նրա հայրը և 7 տարեկան Թոմին սկսում կիթառ ուսուցանել՝ ընտանիքին ֆինանսապես օգնելու համար։ 11 տարեկանում նա արդեն փորձառու երաժիշտ էր։
Թոմին կատարել է 2000 ձայնագրություն և թողարկել է 16 սոլո ալբոմ։


== Սկավառակագրություն ==


== Հղումներ ==
Պաշտոնական կայք (անգլերեն)
Ռուսական կայք Թ. Էմանուելի մասին (ռուսերեն)


== Ծանոթագրություններ ==
Ոչ մետաղային օգտակար հանածոներ

Ոչ մետաղային օգտակար հանածոներ, օգտակար հանածոների լայնածավալ խումբ, որից մետաղներ չեն կորզում։ Խիստ բազմազան են իրենց բնույթով ու հատկություններով և օգտագործվում են անմիջապես կամ վերամշակված ձևով։ Ի տարբերություն մետաղայինների, մեծ մասամբ բաղկացած են ապար կազմող տարրերից՝ Si, Al, Ca, Mg, Na, К, О, С, Р,Cl, F և այլն։ Ոչ մետաղային հումքի կազմության մեջ գլխավոր դերը խաղում են սիլիկատներն ու ալյումասիլիկատները, օքսիդները, քլորիդները, ֆտորիդները, ֆոսֆատները, սուլֆատները։ П․ մ․ օ․ հ․ ըստ կիրառման բնագավառների բաժանվում են մի շարք խմբերի՝ լեռնաքիմիական հումք (ապատիտ, ֆոսֆորիտներ, բարիտ, հանքային աղեր, ծծումբ, գիպս են), հրակայուն նյութեր (հրակայուն կավեր, քվարցիտներ, մագնեզիտ, տալկաքար են), էլեկտրատեխնիկական, պիեզոօպտիկական, ջերմամեկուսիչ և ձայնամեկուսիչ, հղկող, թթվակայուն և ալկալակայուն հումք (փայլարներ, ֆլյուորիտ, պիեզոքվարց, կորունդ, հղկաքար, քրիզոլիթ ու ամֆիբոլ, ասբեստներ, պեմզա, տալկ, դիատոմիտ են), շինանյութեր (գրանիտներ, բազալտներ, դիաբազներ, տուֆեր, կավեր, ավազներ, խիճ են), թանկարժեք, քարեր, զարդաքարեր և տեխնիկական քարեր (ալմաստ, զմրուխտ, ագատ, խալցեդոն են)։ Երբեմն միևնույն ապարը կամ միներալները կարող են օգտագործվել ժող․ տնտեսության ամենատարբեր բնագավառներում, օրինակ, ագատը օգտագործվում է ե՝ որպես զարդաքար, և՝ որպես տեխ․ քար։
Հայաստանի բարձրագույն որակավորման կոմիտե

Հայաստանի Հանրապետության բարձրագույն որակավորման կոմիտե, ՀՀ ԲՈԿ, ՀՀ կրթության և գիտության նախարարության կազմում գործող պետական կառավարման մարմին, որը հաստատում և վկայագրով ամրագրում է մասնագիտական խորհրդի կողմից՝ գիտական աստիճանի, և գիտական խորհրդի կողմից՝ գիտական կոչման շնորհումը, համակարգում է բուհերում և գիտական կազմակերպություններում գործող ատենախոսության պաշտպանության շուրջ 60 մասնագիտական խորհուրդների գործունեությունը։


== Գործառույթներ ==
ՀՀ ԲՈԿ-ի հիմնական գործառույթներն են մասնագիտական խորհուրդների ստեղծումը, գիտական աստիճանաշնորհման անվանացանկի պարբերական մշակումը, որակավորման քննությունների և ստուգարքի անցկացումը, գիտական աշխատանքների որակի համապատասխանության ստուգումը պետական չափանիշների պահպանման նախապայմանով, փորձաքննության կազմակերպումը, ատենախոսությունների արդյունքների և դրույթների հրատարակման համար գիտական հրատարակությունների ցանկի կազմումը, գիտական աստիճանների և կոչումների պետական նմուշի վկայագրերի հանձնումը, արտերկրում ստացած գիտական աստիճանների կամ կոչումների փաստաթղթերի համապատասխանեցումը, ինչպես նաև որակավորման գործերի արխիվացումը, ատենախոսությունների հանձնումը ազգային գրադարան, տեղեկատվական բազայի ստեղծումն ու շահագործումը, միջազգային կապերի ապահովումը և այլն։


== Պատմություն ==
Ստեղծվել է ՀՀ Կառավարության 1993-ի մայիսի 17-ի որոշմամբ։ ՀՀ ԲՈԿ-ի գործառույթները սահմանվել են «Գիտական և գիտատեխնիկական գործունեության մասին» ՀՀ օրենքով (2000), ըստ որի՝ ՀՀ-ում շնորհվում են գիտական թեկնածուի և գիտական դոկտորի գիտական աստիճաններ, ինչպես նաև դոցենտի և պրոֆեսորի գիտական կոչումներ։ ՀՀ-ում տրվում է գիտական աստիճանի եռալեզու (հայերեն, ռուսերեն և անգլերեն) վկայագիր՝ հիմք ընդունելով գիտական աստիճանի վկայագրերի համադրելիության անհրաժեշտությունը։
2002-ից ԲՈԿ-ը ՀՀ կրթության և գիտության նախարարության կազմում է։


== Վիճակագրություն ==
Հայաստանի Հանրապետության անկախացումից հետո հաստատվել են գիտական դոկտորի՝ 864, թեկնածուի՝ 5967, պրոֆեսորի՝ 752, դոցենտի 2480 որակավորման գործեր։ Միայն 2011-ին հաստատվել են գիտական դոկտորի՝ 46, թեկնածուի՝ 446, պրոֆեսորի՝ 70, դոցենտի 217 որակավորման գործեր, ինչպես նաև դոկտորի՝ 1, թեկնածուի 32 գիտական աստիճանի վկայագրեր են ստացել օտարերկրյա քաղաքացիներ, համապատասխանեցվել են արտերկրում պաշտպանած դոկտորի՝ 2, թեկնածուի 16 գիտական աստիճանի վկայագրեր։


== Հանձնաժողովի նախագահներ ==
ՀՀ ԲՈԿ-ի նախագահներ են եղել.

1993-1998, Արեգ Գրիգորյան,
1998-2002, Գևորգ Բաղդասարյան,
2002-2010, Արմեն Թռչունյան,
2010-2013, Արտուշ Ղուկասյան,
2013-2018, Լիլիթ Արզումանյան,
2018 թվականից Սմբատ Գոգյան։


== Արտաքին հղումներ ==
Պաշտոնական կայք


== Ծանոթագրություններ ==


== Գրականություն ==
Զինվորական գերեզմանատուն № 4 (Գրաբ)

Զինվորական գերեզմանատուն № 4 (Գրաբ) (լեհ.՝ Cmentarz wojenny nr 4 - Grab), զինվորական գերեզմանատուն, որը գտնվում է Գրաբ գյուղի մերձակայքում՝  Անդրկարպատյան վոևոդությունում։ Գերեզմանը մաս է կազմում Արևմտագալիցիական զինվորական գերեզմանոցի, որը ստեղծվել է Առաջին համաշխարհային պատերազմի տարիներին։ Գերեզմանոցում հուղարկավորված են ռուսական և ավստրիական բանակի զինծառայողները, ովքեր զոհվել են Առաջին համաշխարհային պատերազմի ժամանակ։ Անդրկարպատյան վոևոդության պատմական հուշարձան։


== Պատմություն ==
Գերեզմանատունը հիմնվել է 1915 թվականին սլովակ ճարտարապետներ Դուշան Յուրկովիչի և Ադոլֆ Կաշպարի նախագծով։ Գերեզմանատանը, 784 քառակուսի մետր տարածքով, գտնվում է 31 եղբայրական և 53 անհատական գերազմաններ, որոնցում թաղված են 106 ավստրիացի և 34 ռուս զինվորներ Լարգո-Կագուլսկի 191-րդ հետևակային գնդից, ովքեր զոհվել են 1915 թվականի հունվարին։


== Բնութագիր ==
Գերեզմանատան մուտքի մոտ տեղակայված է հուշարձան, ստեղծված արևմտալեմկական եկեղեցիների ձևով։
1993 թվականի հուլիսի 13-ին գերեզմանատունը ընդգրկվել է Անդրկարպատյան վոևոդության պատմական հուշարձանների գրանցամատյանում (А-295):
1995 թվականին հուշարձանը վերանորոգվել է։ Նրա վերականգնման ժամանակ նրա վրա ավելացվել են լեհերենով գրված գրություններ.

Հուշարձանի վրա առկա է նաև հարթակ վերականգնելուն աջակցած հովանավորների մասին. «Ten cmentarz żołnierski nr 4 odnowiony został w latach 1992—1995 przy współpracy polsko-austriackiej, w szczególności z udziałem gminy Krempna i żołnierzy 54 Pułku Obrony Kraju ze Styrii» (Այս զինվորական գերեզմանատուն № 4 վերականգնվել է 1992-1995 թվականներին տեղի բնակչության Կրեպնի կոմունայի և Շտիրայի ազգային պաշտպանության 54-րդ զորագնդի զինվորներ լեհ-ավստրիական համագործակցության ընթացքում)։


== Աղբյուրներ ==
Jerzy Drogomir: Polegli w Galicji Zachodniej 1914—1915 (1918). Wykazy poległych, zmarłych i pochowanych na 400 cmentarzach wojskowych w Galicji Zachodniej.. Tarnów: Muzeum Okręgowe w Tarnowie tom I, 1999, s. 210. ISBN 83-85988-26-2.
Roman Frodyma: Galicyjskie cmentarze wojenne, tom I. Beskid niski i Pogórze. Warszawa — Pruszków: Oficyna Wydawnicza «Rewasz», 1995, s. 31-32. ISBN 83-85557-20-2.
red. Stanisław Mendelowski: Krempna : atrakcyjna gmina Beskidu Niskiego. Krosno: P.U.W. «Roksana», 2008, s. 92. Կաղապար:ISBN с опечаткой (pol.)


== Արտաքին հղումներ ==
Метрика кладбища  (լեհ.)
Սալիհ Բադեմջի

Սալիհ Բադեմջի (թուրքերեն՝ Salih Bademci, օգոստոսի 15, 1984(1984-08-15) կամ օգոստոսի 18, 1984(1984-08-18), Իզմիր, Թուրքիա, Իզմիր, Թուրքիա), թատրոնի և կինոյի թուրք դերասան։ Բորնովիայի անատոլիական վարժարանի սան է։ Սերդար Աքարի Բարում ֆիլմում և «Մնաս բարով Ռումելիա» հեռուստասերիալում մարմնավորել է գլխավոր դերերը։ Kanal D հեռուստաընկերության եթերում հեռարձակվող «Ձիթապտղի բլուր» հեռուստասերիալում մարմնավորել է Աքըն Քարաթայի դերը։ 2014 թվականին Kanal D հեռուստաընկերությամբ հեռարձակվող Հեյ Ստամբուլ հեռուստասերիալում մարմնավորել է Ջեյհունի կերպարը։ 2015 թվականից մինևչ 2017 թվականը նկարահանվել է Վարձու սեր հեռուստասերիալում՝ մարմնավորելով Սինանի դերը, որը հեռարձակվել է Star TV-ի եթերում։ Հեռուստասերիալում նրա խաղընկերներն են Բարըշ Արդուչը, Էլչին Սանգուն, Սինեմ Օզթյուրքը, Ներգիս Քումբասարը և այլն։ 2015 թվականին ամուսնացել է դերասանուհի Իմեր Օզգյունի հետ։


== Թատերական դերեր ==
Big Shoot : Քոֆի Քվահուլե - Tiyatrops - 2014-2015
Tesir : Lucy Prebble - Սև սպիտակ և գունավոր - 2014-2015
Ատամնաբույժն արևելյան ։ Հակոբ Պարոնյան - Ստամբուլի քաղաքային թատրոն - 2011
Դեմքով կրակին։ Մարիուս ֆոն Մայենբուրգ - Սև սպիտակ և գունավոր - 2010
Ժլատը։ Մոլիեր - Խաղերի քաղաք - 2009


== Ֆիլմագրություն ==


== Մրցանակներ ==


== Ծանոթագրություններ ==
Մասներ

Մասներ, հայկական արական անուն։ Առաջացել է հայերեն մասներ՝ «մասունքներ» բառից։


== Գործածություններ ==
Մասներ ջուլհակ, ով իր կնոջ Դուխթարի հետ ոսկով, արծաթով ու նկարներով զարդարեց այն Ավետարանը, որը Երուսաղեմում 1321 թվականին Երկայն Ստեփան գրչին գրել էր տվել Վարդիշխան քահանան։


== Ծանոթագրություններ ==
Գուտի (գյուղ, Տուլչինի շրջան)

Անվան այլ կիրառումների համար տե՛ս՝ Գուտի (այլ կիրառումներ)Գուտի (ուկրաիներեն՝ Гути), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1628 թվականին։
2001 թվականի տվյալներով Գուտի գյուղում բնակվում էր 273 մարդ։ Բնակավայրը զբաղեցնում է 1,26 կմ² տարածք։ Բնակչության խտությունը կազմում էր 216,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ունիկյուլա (գյուղ, Մայդլա շրջան)

Անվան այլ կիրառումների համար տե՛ս՝ ՈւնիկյուլաՈւնիկյուլա (էստ․՝ Uniküla), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 85 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օննո Թունջբոյաջյան

Օննո Թունջ (ամբողջական անվանում՝ Հովհաննես Թունջբոյաջյան, թուրքերեն՝ Ohannes Tunçboyacı, դեկտեմբերի 20, 1948(1948-12-20), Շիշլի, Ստամբուլի մարզ, Թուրքիա - հունվարի 14, 1996(1996-01-14), Armutlu, Յալովայի մարզ, Թուրքիա), եղել է թուրքահայ առաջատար երաժիշտներից մեկը։


== Կենսագրություն ==
Ծնվել է 1948 թվականին Ստամբուլում։ Նվագել է բաս-կիթառի, կոնտրաբասի, դաշնամուրի և հարվածային գործիքների վրա։ Արտո Թունջբոյաջյանի ավագ եղբայր էր։ Վաղ տարիքուն երգում էր «Հարեուր մանգազ» եկեղեցական երգչախմբում։ Սերտ աշխատել է հայտնի թուրք երգչուհի Սեզեն Աքսուի հետ։ Շուրջ 175 երգերի հեղինակ է։ Նրա գրված «Sevince» երգով Հյուլքի Աքթունջի և Բագդան Բայդուրի կատարմամբ ներկայացվել է 1974 թվականի Եվրատեսիլ մրցույթին։ Ստամբուլի սիմֆոնիկ նվագախումբը կատարել է Թունջի «Su» սիմֆոնիան։


== Վախճանը ==
Օննո Թունջը մահացել է 1996 թվականի հունվարի 14-ին, երբ վատ եղանակի պատճառով ընկել է իր սեփական ինքնաթիռը։ Աղետը տեղի է ունեցել Յալովայի մարզի Արմութլու գյուղի մոտ։ Նրա հետ մահացել է նաև իր ընկեր Հասան Քանիքը։
2002 թվականին Յալովա քաղաքի կենտրոնում տեղադրվել է երաժշտի հիշատակին նվիրված հուշարձան։


== Ընտանիք ==
Ջանան Աթեշ - նախկին կինը
Սելին Թունջբոյաջյան - դուստրը
Այդա Թունջբոյաջյան - դուստրը
Արտո Թունջբոյաջյան - եղբայրը


== Onno Tunç tribute ==
2007 թ.-ին մի քանի ճանաչված թուրք երգիչների կողմից թողարկվեց "Onno Tunç Şarkıları" ("Օննո Թունջի երգերը") հավաքածուն։


== Ծանոթագրություններ ==


== Արտաքին հղումներ ==
Muzikbrainz
Biyografi.net - Onno Tunç
Last.FM
Կոնոսամենտ

Կոնոսամենտ, ապրանքաբաշխիչ փաստաթուղթ, որ տալիս է ապրանքների և դրանց տեղափոխման պայմանների կարճ նկարագիրը։ Կոնոսամենտ ստորագրում է նավատերը և ուղարկվում է բեռը ստացողին, ում բեռը ստանալու իրավունք է տալիս։ Այն կարող է լինել ըստ ներկայացնողի, անվանական, ուղարկողի կամ ստացողի հրամանի տեսքով փաստաթուղթ։


== Աղբյուրներ ==
Մ Չոբանյան «Բիզնեսի համառոտ բառարան», 1992 թ
Ռաևո (գյուղ, Դաոլեկանովսկի շրջան)

Ռաևո (ռուս.՝ Раево, բաշկիրերեն՝ Раев), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 294 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիլովիլ-Պելգա

Տիլովիլ-Պելգա (ռուս.՝ Тыловыл-Пельга), գյուղ Ռուսաստանի Ուդմուրթական հանրապետության Վավոժսկի շրջանի կազմում։
Բնակչությունը 2009 թվականին գրանցված տվյալներով կազմում էր 268 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոստա Ռիկայի ֆուտբոլի ազգային հավաքական

Կոստա Ռիկայի ֆուտբոլի ազգային հավաքականը ներկայացնում է Կոստա Ռիկան ֆուտբոլի միջազգային մրցաշարերում և առանձին հանդիպումներում։


== Ծանոթագրություններ ==


== Արտաքին հղումներ ==
Կոստա Ռիկայի ֆուտբոլի ֆեդերացիայի պաշտոնական կայք Archived 2012-06-14 at the Wayback Machine.
Անկողին քրոջ և եղբոր համար, 1782

Անկողին քրոջ և եղբոր համար, 1782 (շվեդերեն՝ Syskonbädd, 1782), շվեդ ռեժիսոր Վիլգոտ Շյոմանայի ֆիլմը։


== Սյուժե ==
Ֆիլմի գործողությունները տեղի են ունենում Շվեյցարիայում։ Երիտասարդ ազնվական Յակոբը տուն է վերադառնում Ֆրանսիայից։ Արյունապղծական կապի մեջ է մտնում իր քույր Շառլոտայի հետ, ում հետ պատրաստվում էր ամուսնանալ։ Շառլոտան հասկանում է, որ հղի է իր եղբորից և նրան խնդրում է, որ փախչեն տնից։ Սակայն Յակոբը չի ցանկանում փոխել իր կյանքի ընթացքը։ Բացի այդ, հայտնի է, որ արյունապղծական կապի արդյունքում ծնված երեխաներն ամբողջովին առողջ չեն լինում։ Եվ այդ ամենից հետո նա որոշում է միայնակ թողնել քրոջը նրա խնդիրների հետ։


== Դերերում ==
Բիբի Անդերսոն - Շառլոտա
Պեր Օսկարսսոն - Յակոբ
Գուննար Բերնստրանդ - Շվարց կոմս
Յարլ Կյուլլե - Կարլ բարոն


== Ծանոթագրություններ ==


== Արտաքին հղումներ ==
«Постель для брата и сестры, 1782»(անգլ.) ֆիլմը Internet Movie Database կայքում
Ավոլա (քաղաք)

Ավոլա (իտալերեն՝ Avola) կոմունա Իտալիայում, Սիցիլիա մարզում՝ Սիրակուզայի գավառում։
Բնակչությունը կազմում է 31 677 մարդ, բնակչության խտությունը կազմում է 90426,87 մարդ/կմ²։ Զբաղեցնում է 74,26 կմ² մակերես տարածք։
Փոստային ինդեքսն է՝ 96012։ Հեռախոսային կոդը՝ 0931։ Քաղաքի հովանավորն է համարվում սբ. Վեներան։


== Արտաքին հղումներ ==
Քաղաքի գլխավոր կայք (իտալ.)
Լաս Կոլորադաս

Լաս Կոլորադաս (իսպ.՝ Buta Ranquil), վարչական կենտրոն Կանտ Լիլ դեպարտամենտի Նեուկեն պրովինցիայում, Արգենտինայի հարավ-արևմուտքում։


== Պատմություն ==
Լաս Կոլորադասը հիմնադրվել է 1926 թվականի հոկտեմբերի 26-ին։
Կուգարչի (գյուղ, Զիանչուրինսկի շրջան)

Անվան այլ կիրառումների համար տե՛ս՝ ԿուգարչիԿուգարչի (ռուս.՝ Кугарчи, բաշկիրերեն՝ Күгәрсен), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 951 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորոչեկ Վտորոյ

Բորոչեկ Վտորոյ (ուկրաիներեն՝ Бірочок Другий), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1650 թվականին։
2001 թվականի տվյալներով Բորոչեկ Վտորոյ գյուղում բնակվում էր 63 մարդ։ Բնակավայրը զբաղեցնում է 0,145 կմ² տարածք։ Բնակչության խտությունը կազմում էր 434,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջո Լետերի

Ջո Լետերի (անգլ.՝ Joe Letteri, 1957, Aliquippa, Բիվեր շրջան, Փենսիլվանիա, ԱՄՆ), ամերիկացի հատուկ և տեսողական էֆեկտների ռեժիսոր։ Ունի 5 մրցանակ Կինոարվեստի և գիտության ակադեմիայի կողմից (չորս  «Օսկար» լավագույն վիզուալ էֆեկտների համար և մեկը գիտատեխնիւկական հաջողության համար), BAFTA-ի և «Սատուրն»-ի մրցանակակիր։ 2010 թվականից Weta Digital ընկերության տնօրենն է։


== Կարիերա ==
Ծնվել է 1957 թվականին, Փենսիլվանիա նահանգի Ալիկիպպա քաղաքում, որտեղ էլ 1975 թվականին ավարտել է միջին դպրոցը։ 1981 թվականին ավարտել է Կալիֆոռնիայի համալսարանը (Բերկլի)։ Կարիերան ֆիլմում սկսել է Industrial Light & Magic-ում աշխատելով որպես տնօրեն, աշխատում էր Ջեյմս Քեմերոնի «Անհատակ» ֆիլմի վրա։ 2001 թվականին շարունակել է աշխատանքը Weta Digital կազմակերպությունում, որպես տեսողական էֆեկտների վերահսկող, աշխատելով Փիթեր Ջեքսոնի Մատանիների տիրակալը։ Երկու ամրոց, Մատանիների տիրակալը։ Թագավորի վերադարձը և Քինգ-Քոնգ (ֆիլմ, 2005) ֆիլմերի վրա, այս աշխատանքի համար նա ստացել է բազմաթիվ մրցանակներ։ Տեսողական էֆեկտների բնագավառում նա հաջողության հասավ «Ավատար» ֆիլմում, որի համար էլ ստացավ իր չորրորդ Օսկարը։
2010 թվականին Լետերին դարձավ Weta Digital-ի տնօրեն, այժմ աշխատում է «Ավատար» ֆիլմի վրա։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Մրցանակներ և անվանակարգեր IMDb կայքում
Visualeffectssociety.com: Joe Letteri
Սաշուրղաիո

Սաշուրղաիո (վրաց.՝ საშურღაიო), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Սենակից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 199 մարդ։


== Ծանոթագրություններ ==
Իմշանա (գյուղ, Յամպոլի շրջան)

Իմշանա (ուկրաիներեն՝ Імшана), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Իմշանա գյուղում բնակվում էր 424 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոֆյա Էրամջյան

Սոֆյա Էրամջյան (), հայ դերասանուհի, Հակոբ Պարոնյանի անվան երաժշտական կոմեդիայի պետական թատրոնի հիմնադիրներից մեկը։


== Կենսագրություն ==
Սովորել է Մոսկվայում։ Բեմական վարպետություն է սովորել Ռուբեն Սիմոնովի թատերական ստուդիայում։ Տիգրան Չուխաջյանի «Կարինե» օպերետի հայաստանյան առաջին բեմադրության հերոսուհու՝ Կարինեի առաջին դերակատարն է եղել։


== Դերերը թատրոնում ==


== Ծանոթագրություններ ==
Վրաստանի սահմանադրական դատարան

Վրաստանի սահմանադրական դատարան (վրաց.՝ საქართველოს საკონსტიტუციო სასამართლო), սահմանադրական վերահսկողության դատական մարմինը Վրաստանում, որը իր հերթին երաշխավորում է Վրաստանում սահմանադրական իրավունքների և անհատի ազատության գերակայությունը։
Ըստ Վրաստանի Սահմանադրության Վրաստանի սահմանադրական դատարանը համարվում է երկրի դատական մարմինը։


== Լիազորություններ ==
Համաձայն Վրաստանի Սահմանադրության 2-րդ կետի 19-րդ հոդվածի՝ Վրաստանի սահմանադրական դատարանի հիմնական իրավասությունը հետևյալ հարցերի շուրջ գործերի լսելը և վարույթի ընդունելն է. 

Համապատասխանությունը Վրաստանի սահմանադրության և սահմանադրական համաաձայնագրի, Վրաստանի օրենսդրության, Վրաստանի խորհրդարանի կարգավորող որոշումները, Վրաստանի նախագահի նորմատիկ իրավական ակտերը, Վրաստանի կառավարությունը և հարցեր, որոնք վերաբերվում են Աբխազիային և Աջարիայի Ինքնավար Իշխանությանը։
Վիճում իրավասությունը պետական և իրավաբանական մարմինների միջև։
Հարցեր սահմանադրության ստեղծման և քաղաքական միավորումների գործունեության վերաբերյալ։
Սահմանադրական հանրաքվեների և վեճերի վերաբերյալ հարցեր։
Հարցեր սահմանադրական կանոնակարգերի վերաբերյալ։
Հարցեր միջազգային և միջպետական դաշնագրերի և համաձայնագրերի կնքման մասին։


== Ծանոթագրություններ ==
Սլայդեր (այլ կիրառումներ)

Սլայդեր (անգլ.՝ Slider) կարող է նշանակել՝

Սլայդեր — մետաղե կամ ապակե դատարկ գլանի տեսք ունեցող սարք կիթառի վրա հաղանելու համար
Սլայդեր — մոտոցիկլի կմախքի հետ կապված տերմիրն
Սլայդեր — բբջջային հեռախոսների և նման այլ սարքերի կորպուսի տեսակ
Սլայդեր , շարժիչ — ծրագրի ինտերֆեյսի էլեմենտ։
Սլայդեր (անգլ.՝ SLIder, որը ծագել է «street light interference»-ից, ինչը նշանակում է, «միջամտությունը փողոցի լուսավորման մեջ») — մարդ, որը ունի անբացատրելի կարողություն ազդել էլէտրասարքերի վրա (այսինքն մոտենալիս անջատել/միացնել լամպեըր)։
Մաղդազ

Մաղդազ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ատրներսեհ հայրապետ

Անվան այլ կիրառումների համար տե՛ս՝ Ատրներսեհ (այլ կիրառումներ)Ատրներսեհ, մ.թ. 1-ին դարի Հայաստանի քրիստոնյաների հոգևոր առաջնորդ, Արտազ գավառի եպիսկոպոս (77-92 թթ)։ Նրա անունը բերվում է հայ կաթողիկոսների միջնադարյան անվանացանկերում։ Հաղորդվում է, որ նա «նահատակվել է բարբարոսներից»։ Ատրներսեհի կյանքի և գործունեության մասին այլ բան հայտնի չէ։


== Ծանոթագրություններ ==
Արմեն Գրիգորյան (դուդուկահար)

Արմեն Վաղինակի Գրիգորյան (մայիսի 19, 1971(1971-05-19), Երևան, Հայկական ԽՍՀ, ԽՍՀՄ), հայ դուդուկահար։


== Կենսագրություն ==
Ծնվել է Երևանում, երաժշտի ընտանիքում։ 1978-1988 թթ. սովորել է թիվ 73 միջնակարգ դպրոցում։ 1985 թվականին ընդունվել է Արմեն Տիգրանյանի անվան երաժշտական դպրոցի դուդուկի և շվիի դասարան (դասատու՝ Նորայր Ժամհարյան) և հնգամյա կուրսը գերազանց ավարտել է երկու տարում։ Այդ տարիներին մասնակցել է բազմաթիվ մրցույթների, պարգևատրվել և դարձել է դափնեկիր, դուդուկահարների հանրապետական մրցույթում դարձել է ոսկե մեդալակիր։ 1988 թվականին ընդունվել է Երևանի Կոմիտասի անվան պետական կոնսերվատորիա, սովորել դուդուկահար Ջիվան Գասպարյանի դուդուկի դասարանում։ Սովորելու ընթացքում դասավանդել է Մ. Միրզոյանի անվան երաժշտական դպրոցում, իսկ 1990 թվականին տեղափոխվել է Արմեն Տիգրանյանի անվան երաժշտական դպրոց և աշխատել մինչև 1992 թվականը։ 1989 թվականից աշխատել է ՀՀ մշակույթի նախարարությանը կից «Կռունկ պարի անսամբլի» երաժշտական կազմում (ղեկավար՝ ՀԽՍՀ ժողովրդական արտիստ Ազատ Ղարիբյան, հետագայում Թերեզա Գրիգորյան)։ 1992 թվականից աշխատել է ռադիոյի և հեռուստատեսության Արամ Մերանգուլյանի անվան ժողովրդական նվագարանների նվագախմբում։ 1993-1995 թթ. աշխատել ` կոնսերվատորիայում` որպես դուդուկի դասախոս։ 1997 թվականին երգիչ Պապին Պողոսյանի հետ հիմնադրել են ազգային ռադիոյին կից «Վերածնունդ» անսամբլը, որտեղ Արմենն աշխատել է որպես դուդուկահար և եղել է խմբի տնօրենը մինչև 2000 թվականը։


== Գործունեություն ==
Ունի բազմաթիվ աշակերտներ, որոնք սովորում են Երևանի պետական կոնսերվատորիայում և մանկավարժական համալսարանի մշակույթի ֆակուլտետում։ Համերգային շրջագայություններով եղել է ԱՄՆ-ում (1988, 1995, 2005, 2006), Ֆրանսիայում (1991, 1992), Ավստրալիայում (1995), Արաբական Էմիրություններում(1997, 2004), Լիբանանում (1996, 2000), Սիրիայում (1989, 2005), Իսպանիայում (1998), Հոլանդիայում (2003), Լեհաստանում ու Գերմանիայում (2004)։
Տարիներ շարունակ համագործակցել է լավագույն երգիչ-երգչուհիների հետ։ Ունի բազմաթիվ ձայնագրություններ, որոնք պահվում են ռադիոյի ֆոնդում։ Ձայնագրել է լազերային երեք ձայներիզ, որոնք մեծ հաջողությամբ ու պահանջարկով տարածվել են տարբեր երկրներում։ Պատրաստվում է հրատարակության չորրորդ ձայներիզը՝ ամերիկյան ճանաչված ստուդիաներից մեկի կողմից։ 2005 թվականից Հայաստանի ազգային նվագարանների պետական նվագախմբի հիմնադրման օրից հանդիսանում է մենակատար և դուդուկահարների կոնցերտմայստերը (ղեկավար պրոֆեսոր Նորայր Դավթյան)։ 2005 թվականից ստեղծել է նաև դուդուկահարների քառյակ, որոնք կատարում են տարբեր ժանրի ստեղծագործություններ։
2006 թվականից IOV (UNESCO) միջազգային կազմակերպության անդամ է։ 2011 թ. ՀՀ Նախագահի կողմից շնորհվել է ՀՀ վաստակավոր արտիստի պատվավոր կոչում։


== Ծանոթագրություններ ==


== Աղբյուրներ ==
Արմեն Գրիգորյան կայք Archived 2013-05-20 at the Wayback Machine.
Բորիս Կրասնիկով

Բորիս Կրասնիկով (ռուս.՝ Бори́с Анато́льевич Кра́сников, նոյեմբերի 27, 1934(1934-11-27), Դոնեցկ, Ուկրաինական ԽՍՀ, ԽՍՀՄ - 2008, Մոսկվա, Ռուսաստան), ռուս և խորհրդային դիվանագետ, արտակարգ և լիազոր դեսպան։


== Կենսագրություն ==
1958 թվականի ավարտել է Կիևի շինարարական և ճարտարապետական ազգային համալսարանը, Խորհրդային Միության կոմունիստական կուսակցության հասարակագիտական գիտությունների ակադեմիան և 1980 թվականի ԽՍՀՄ արտաքին գործերի նախարարության դիվանագիտական ակադեմիան։ Պատմական գիտությունների թեկնածու։ 1980 թվականից զբաղվել է դիվանագիտական գործունեությամբ։

1980 թվականի սեպտեմբերի 15-ից մինչև 1989 թվականի օգոստոսի 11-ը Գվինեայում եղել է ԽՍՀՄ արտակարգ և լիազոր դեսպան։
1992 թվականից մինչև 1994 թվականի սեպտեմբերի 13-ը Ղազախստանի Հանրապետությունում եղել է Ռուսաստանի Դաշնության արտակարգ և լիազոր դեսպան։
1995 թվականի մայիսի 12-ից մինչև 1999 թվականի սեպտեմբերի 14-ը Կենտրոնաաֆրիկյան Հանրապետությունում Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է եղել, ունեցել է երեք դուստր։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Посол знает, что делать
Բոստանջյան

Բոստանջյան, հայկական ազգանուն։


== Ազգանունը կրողներ ==
Անահիտ Խաչատուրի Բոստանջյան (1949-2017), բանաստեղծ, արձակագիր, թարգմանիչ, հրապարակախոս, լրագրող։
Վարդան Բաբկենի Բոստանջյան (1949), տնտեսագետ, քաղաքական գործիչ։


== Տես նաև ==
Բաստանջյան


== Ծանոթագրություններ ==
Տոռելամեու

Տոռելամեու (իսպ.՝ Torrelameu), մունիցիպալիտետ Իսպանիայում, գտնվում է Լյոդ շրջանում, Կատալոնիա ինքնավար նահանգում։ Մունիցիպալիտետը գտնվում է Նոգեր շրջանում։ Զբաղեցնում է 10.81 կմ² տարածք։ Բնակչությունը՝ 690 մարդ (ըստ 2010 թվականի) Հեռավորությունը մինչև նահանգի կենտրոն - 13կմ։


== Արտաքին հղումներ ==
պաշտոնական կայք
Página web del Ayuntamiento de Torrelameu
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Mapa de Torrelameu en Google Maps
Օսկար Մելենդո

Օսկար Մելենդո Խիմենես (իսպ․՝ Óscar Melendo Jiménez, օգոստոսի 23, 1997(1997-08-23), Բարսելոնա, Իսպանիա), իսպանացի ֆուտբոլիստ, կենտրոնական պաշտպան։ Հանդես է գալիս իսպանական «Էսպանյոլ»-ի կազմում։


== Ակումբային կարիերա ==
2003 թվականին՝ 6 տարեկան հասակում, Օսկարը միացել է «Էսպանյոլ» ֆուտբոլային ակումբի ակադեմիային։ 2016 թվականի հունիսի 8-ին նա իր առաջին հանդիպումն է անցկացրել թիմի երիտասարդական կազմում։ Իսկ հունիսի 20-ին նա 3 տարվա պայմանագիր է կնքել հիմնական թիմի հետ։
Լա Լիգայի շրջանակներում նա իր դեբյուտը նշել է նոյեմբերի 20-ին՝ «Դեպորտիվո Ալավես»-ի դեմ խաղում։ 2017 թվականի փետրվարի 1-ին նա երկարաձգել է իր պայմանագիրը մինչև 2022 թվականը։


== Ծանոթագրություններ ==


== Արտաքին հղումներ ==
Էջը sports.ru կայքում
Օսկար Մելենդո պրոֆիլը BDFutbol կայքում
Օտոմո Յակամուտի

Օտոմո Յակամուտի (718 - 785), 8-րդ դարի ճապոնական հինգ նշանավոր բանաստեղծներից մեկը։ Ծառայել է պալատում, գրավել բարձր պաշտոններ։ Իշխող դինաստիայի դեմ պատրաստվող դավադրությանը մասնակցելու կասկածով հեռացվել է մայրաքաղաքից և երկար ժամանակ գտնվել շնորհազրկման մեջ:


== Ծանոթագրություններ ==
Սուսուզ

Սուսուզ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ացիս և Գալատեա

Ացիս և Գալատեա (անգլ.՝ Acis and Galatea), գերմանացի երգահան Գեորգ Ֆրիդրիխ Հենդելի հովվերգական օպերա (masque կամ serenata) մեկ գործողությամբ։ Անգլերեն լիբրետտոն՝ Ջոն Գայի և ուրիշների։ Առաջին անգամ կատարվել է Քանոնս դղյակում 1718 թ. ամռանը։ Հետագայում Հենդելը այն վերամշակել է՝ վերածելով լիարժեք իտալական օպերայի երեք գործողությամբ։ Վերամշակված տարբերակը կատարվել է 1732 թ. հունիսի 10-ին Թագավորական թատրոնում։ Ներկայումս առավել հաճախ կատարվում է առաջին տարբերակը։ Օպերան համարվում է գերմանացի երգահանի լավագույն գործերից մեկը և ներկայումս մերթ ընդ մերթ բեմադրվում և ձայնագրվում է։


== Ծանոթագրություններ ==